પૃથ્વીની મહામૂલી સંપદા છે. પ્રેમાનુભવનું સાતત્ય એ તો ઉપાસનાનો વિષય છે. જો એ લાધે તોય એને બ્રહ્મજ્ઞાનની જરૃર નહીં. આ ધરા પર ચોતરફ ઉત્તમ હૃદય વેરાયેલા છે. એનો મહિમા એ છે કે જેમ એક દીવાથી બીજો ને વધુ દીવા પ્રગટે એમ એક પૂર્ણ મનુષ્યત્વથી ધબકતા એક હૃદયથી એવા જ બીજા હજારો કે લાખો દીવા પ્રગટે. એવું જે ઉજ્જ્વળ અસ્તિત્વ હોય ત્યાં જ અઢેલીને જિંદગી પસાર કરવાની હોય. એ સદ્ગુરુ હોય કે પ્રિયતમા કે યુવાવયે – મધ્યવયે પત્ની પણ હોય. પહેલો વરસાદ આપોઆપ જ પહેલા પ્રેમનો સમાનાર્થી બની રહે છે.